26/01/2018 | Administración LocalMunicipal
Lousame
Publicación da aprobación definitiva das “Bases específicas do concurso ordinario do posto de Secretaría-Intervención”

Anuncio de información pública O Pleno da Corporación municipal do Concello de Lousame, na sesión que tivo lugar o 24.01.2018, acordou aprobar definitivamente as bases específicas do concurso ordinario para a provisión do posto de secretaría-intervención. Por medio do presente anuncio, publícase o texto íntegro do acordo plenario aos efectos do disposto no artigo 27 do Decreto 49/2009, do 26 de febreiro: <<Logo de ver que a praza de secretaría-intervención do Concello de Lousame está vacante, cómpre proceder á súa provisión en propiedade incluíndo a dita praza no vindeiro concurso ordinario de méritos que se convoque. O concurso ordinario de méritos é un sistema normal de provisión, tal e como establece o artigo 19 do Decreto 49/2009, do 26 de febreiro sobre o exercicio das competencias da comunidade autónoma de Galicia, respecto dos funcionarios con habilitación de carácter nacional e o artigo 92 bis da Lei 7/1985, do 2 de abril, reguladora das Bases do Réxime Local, introducido pola Lei 27/2013, de racionalización e sustentabilidade da Administración Local. Así, é necesaria a aprobación das bases do concurso ordinario que fixen os méritos específicos do Concello de Lousame, que estean directamente relacionados coas características do posto de traballo e as funcións correspondentes e que garantan a idoneidade do candidato para o seu desempeño, así como a superación dos cursos de formación e perfeccionamento sobre as materias relacionadas con ditas características e funcións, debéndose remitir toda a documentación antes do 1 de febreiro á Dirección Xeral de Administración Local da Consellería de Presidencia, Administracións Públicas e Xustiza. O 12.12.2017 a Presidenta emite unha Memoria mediante a que se xustifica a inclusión dos méritos nas bases que rexerán o concurso ordinario que se convocará no 2018, e que outorgarán o 5% da puntuación total, isto é, 1,5 puntos, aos que se sumarán os méritos estatais e autonómicos que posúan os aspirantes. Os méritos específicos valoráronse en relación a tres grandes grupos. O primeiro, constituído por elementos diferenciables dentro da experiencia profesional do funcionario, non derivada da mera antigüidade (xa tida en conta no escalafón de méritos xerais), senón do seu traballo como habilitado nacional en entidades locais cunhas características competenciais semellantes ás do Concello de Lousame. O segundo grupo valoraba a formación especial, de carácter oficial, nunha multiplicidade de áreas que impliquen un coñecemento do funcionario no maior número de materias posibles. O terceiro grupo valoraba a actividade docente dirixida ao ensino de materias sobre o réxime local. Atendendo ao disposto no artigo 20 do Decreto 49/2009, do 26 de febreiro, o Pleno do Concello de Lousame, na sesión extraordinaria e urxente que tivo lugar o día 19.12.2017 aprobou inicialmente as bases que rexerán o concurso ordinario da praza de secretaría-intervención así como a exposición ao público do expediente, mediante anuncio no BOP da Coruña, por un prazo de 15 días hábiles. O anuncio de información pública foi publicado no BOP núm.242 do 22.12.2017, finalizando o período de exposición ao público o día 16.01.2018. Durante o dito período de información pública presentouse unha única alegación, polo COSITAL A Coruña, con rexistro de entrada núm.201899900000001 do 16.01.2018, tal e como consta no certificado da secretaría-intervención emitido o día 18.12.2017. COSITAL A Coruña ostenta a condición de interesado neste procedemento, na aplicación do disposto no artigo 7 c) dos seus Estatutos (DOG do 22.11.2012) e no artigo 4.1. a) da Lei 39/15, do 1 de outubro, do procedemento administrativo común das Administracións Públicas. Solicita que se retiren das bases os seguintes méritos específicos por non supor ningún factor diferencial no desempeño da secretaría-intervención do Concello de Lousame: – Méritos profesionais: A.2) Servizos prestados en postos de traballo reservados a funcionarios de habilitación de carácter nacional da subescala de secretaría-intervención, calquera que sexa o tipo de nomeamento (definitivo, provisional, comisión de servizos ou acumulación), en concellos que presten directamente (con persoal propio) servizos públicos a maiores dos mínimos e obrigatorios que lle correspondan segundo o artigo 26 da Lei 7/1985, do 2 de abril, reguladora das Bases do Réxime Local, representando o dito persoal unha porcentaxe superior ao 10% do total do persoal do dito concello. Serán valorados a razón de 0,015 puntos por mes completo de servizo até un máximo de 0,36 puntos. – Cursos de formación e perfeccionamento: Tipoloxía 11 “Cursos sobre o dereito da publicidade, publicidade institucional, etcétera” e Tipoloxía 17 “Cursos sobre Poder local, cooperación internacional e acción exterior ou semellantes”. Atendendo ao disposto no artigo 20 do Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos funcionarios de habilitación de carácter nacional, a competencia para a aprobación definitiva destas bases corresponde ao pleno da Corporación. Á vista dos antecedentes e fundamentos expostos, o Pleno Corporativo do Concello de Lousame ACORDA: Primeiro. –Admitir e estimar as alegacións formuladas por COSITAL A Coruña, con rexistro de entrada núm.201899900000001 do 16.01.2018, e retirar das bases os méritos específicos antes indicados. Segundo. –Incluír a praza de secretaría-intervención do Concello de Lousame no próximo concurso ordinario, de acordo co establecido no artigo 19 do Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos funcionarios de habilitación de carácter nacional. Terceiro. –Aprobar definitivamente as seguintes bases que rexerán o concurso ordinario da praza de secretaría-intervención do Concello de Lousame, e que outorgarán un máximo de 1,5 puntos en atención aos méritos específicos, segundo o establecido no artigo 92 bis da Lei de Bases de Réxime Local, introducido pola Lei 27/2013, de racionalización e sustentabilidade local: Bases que rexerán o concurso ordinario para a provisión da praza de secretaría-intervención do Concello de Lousame (A Coruña) Entidade e provincia: Concello de Lousame (A Coruña) Denominación e clase de posto: secretaría-intervención Subescala e categoría: secretaría-intervención, sen categoría Poboación a 01.01.2016: 3.429 habitantes Complemento de destino: 28 Complemento específico anual: 14.712,56 € Baremo de méritos específicos: A) Méritos profesionais (até un máximo de 0,72 puntos) A.1) Servizos prestados en postos de traballo reservados a funcionarios de habilitación de carácter nacional da subescala de secretaría-intervención ou secretaría, en concellos de Galicia, calquera que sexa o tipo de nomeamento (definitivo, provisional, comisión de servizos ou acumulación), que conten cun Plan Xeral de Ordenación Municipal aprobado, adaptado á Lei 9/2002, do 30 de decembro, de ordenación urbanística e protección do medio rural de Galicia ou Lei 2/2016, do 10 de febreiro do solo de Galicia. Serán valorados a razón de 0,015 puntos por mes completo de servizo até un máximo de 0,72 puntos. O Concello de Lousame conta cun Plan Xeral de Ordenación Municipal aprobado adaptado á Lei 9/2002, do 30 de decembro, de ordenación urbanística e protección do medio rural de Galicia. Considérase conveniente valorar a experiencia do funcionario en Concellos cun planeamento adaptado, dada a importancia cuantitativa e cualitativa da área de urbanismo na vida municipal (planeamento, xestión, licenzas e disciplina) e tendo en conta que o secretario-interventor está chamado a efectuar o asesoramento xurídico así como o impulso da tramitación administrativa nesta materia. Trátase dun mérito que está vinculado directamente ás funcións do posto, xa que o urbanismo non é unha competencia accesoria ou privativa de determinados municipios, senón un ámbito funcional irrenunciable e común a todos os concellos, polo que valorar este mérito resulta congruente e lexítimo. Por outra banda permite valorar unha específica experiencia (en concellos con planeamento adaptado) que resulta positiva para a eficacia municipal. Así tamén o recoñeceu o Tribunal Superior de Xustiza de Galicia, na súa sentenza 842/2011 do 20.07.2011. B) Cursos de formación e perfeccionamento (até un máximo de 0,63 puntos) Por tratarse dun pequeno municipio, a súa organización administrativa está composta fundamentalmente por persoal administrativo e auxiliar, que precisa dunha colaboración máis intensa do habilitado nacional para a tramitación dos expedientes administrativos que a que poida esixirse noutras entidades con maior número de técnicos especializados nas diferentes áreas administrativas. Soamente se valorarán os cursos impartidos polas Administracións Públicas (Estatal, Autonómica e local), institutos ou escolas oficiais de administración pública (Inap, Egap, …), Colexios Oficiais de Secretarios, Interventores e Secretarios-Interventores cando sexan recoñecidos e valorados polas Administracións Públicas e Universidades. Non se valorarán aqueles cursos que teñan unha duración inferior ás 15 horas nin aqueles cursos realizados con máis de 15 anos de antelación á data da resolución pola que se aprobe a convocatoria do concurso. Co obxecto de seleccionar un candidato que posúa formación específica no maior número de materias posibles, outorgarase unha puntuación de 0,02 puntos por cada curso, até un máximo de 0,10 puntos en cada unha das seguintes tipoloxías: 1. Cursos en materia urbanística (xestión urbanística, disciplina urbanística, aspectos prácticos do urbanismo, etcétera): 0,02 puntos/curso, até un máximo de 0,10.2. Cursos en materia de contratación administrativa (contratación no ámbito local, aspectos prácticos da contratación, pregos contractuais, etcétera): 0,02 puntos/curso, até un máximo de 0,10.3. Cursos en materia electoral (réxime electoral local, disolución e constitución de corporacións tras as eleccións, etcétera): 0,02 puntos/curso, até un máximo de 0,10.4. Cursos sobre o patrimonio (xestión patrimonial nas entidades locais, administración dos recursos patrimoniais, etcétera): 0,02 puntos/curso, até un máximo de 0,10.5. Cursos en materia expropiatoria, en calquera das súas tipoloxías: 0,02 puntos/curso, até un máximo de 0,10.6. Cursos sobre a xestión dos recursos humanos na administración local, racionalización dos recursos humanos, especialidades sobre o persoal laboral temporal, etcétera: 0,02 puntos/curso, até un máximo de 0,10.7. Cursos sobre os servizos públicos locais: 0,02 puntos/curso, até un máximo de 0,10.8. Cursos sobre a xestión de axudas e subvencións para as entidades locais: 0,02 puntos/curso, até un máximo de 0,10.9. Cursos sobre a actividade de fomento das entidades locais: 0,02 puntos/curso, até un máximo de 0,10.10. Cursos sobre a protección de datos de carácter persoal: 0,02 puntos/curso, até un máximo de 0,10.11. Cursos sobre a fiscalización dos municipios e o control financeiro da intervención: 0,02 puntos/curso, até un máximo de 0,10.12. Cursos sobre os orzamentos das entidades locais: 0,02 puntos/curso, até un máximo de 0,10.13. Cursos sobre plans de axuste y plans económico-financeiros: 0,02 puntos/curso, até un máximo de 0,10.14. Cursos sobre as tesourerías e xestión de ingresos locais: 0,02 puntos/curso, até un máximo de 0,10.15. Cursos sobre as indemnizacións por razón do servizo: 0,02 puntos/curso, até un máximo de 0,10.16. Cursos sobre o dereito público autonómico de Galicia: 0,02 puntos/curso, até un máximo de 0,10.17. Cursos de especialización no coñecemento da lingua galega (linguaxe administrativa media, superior, redacción de documentos técnico-xurídicos en galego): 0,02 puntos/curso, até un máximo de 0,10. A puntuación máxima neste epígrafe será de 0,63 puntos. A acreditación dos méritos correspondentes aos cursos de formación e perfeccionamento efectuarase por algún dos seguintes medios: 1) mediante a aportación do diploma ou certificado de asistencia no que figure a duración e superación do curso; 2) mediante certificado de servizos expedido pola Subdirección Xeral de Relacións con outras Administracións, onde figuren os cursos recibidos polo funcionario; 3) mediante certificado de servizos expedido polo organismo autonómico competente, onde figuren os cursos realizados polo funcionario. C) Actividade docente (até un máximo de 0,15 puntos) Valorarase cando vaia dirixida ao ensino das materias sobre réxime local, procedemento administrativo, contratación pública, urbanismo, persoal e réxime económico financeiro das entidades locais en cursos organizados, homologados ou recoñecidos polo Inap ou Egap. A valoración deste mérito está vinculado directamente ás funcións do posto xa que a actividade docente implica o estudo en profundidade, a especialización e a excelencia nas materias que se imparten; que ao referise ás propias da actividade municipal, supoñen a adquisición duns coñecementos que resultarán positivos para a eficacia e eficiencia municipais. A súa valoración será a razón de 0,002 puntos por hora impartida e excluiranse congresos, conferencias, seminarios, xornadas, simposios, encontros ou semellantes. Acreditarase mediante certificado emitido polo organismo competente no que conste a materia e o número de horas impartidas D) Entrevista persoal Non se prevé a realización de entrevista persoal. Méritos de valoración autonómica: A valoración dos méritos autonómicos efectuarase de conformidade co disposto no Decreto 429/2009, do 26 de febreiro. Méritos xerais: A valoración dos méritos xerais efectuarase de conformidade co disposto na normativa estatal reguladora. Coñecemento da lingua galega: De acordo co establecido no Decreto 103/2008, do 8 de maio, esíxese como requisito o coñecemento da lingua galega, que se acreditará mediante a presentación coa solicitude de participación no concurso ou da petición de cobertura do posto, da documentación xustificativa de estar en posesión do certificado da lingua galega (Celga 4) ou do seu equivalente. Comisión de valoración: Tribunal titular: Presidencia: D.ª Ana María Reyes Cambre, secretaria do Concello de Mazaricos. Secretaría: D.ª Patricia Fernández Pérez, interventora do Concello de Rianxo.1.º vogal: D. José Manuel González García, secretario do Concello de Porto do Son.2.º vogal: D.ª Manuela Barcia Vázquez, interventora do Concello de Outes.3.º vogal: D.ª. Ana María Ares Álvarez, secretaria do Concello de Padrón. Tribunal suplente: Presidencia: D.ª María López Docampo, interventora do Concello de Noia Secretaría: D. Faustino José Villamor Iglesias, interventor do concello de A Pobra do Caramiñal.1.º vogal: D.ª Paula Suárez Cotelo, interventora do Concello de Camariñas.2.º vogal: D.ª Sonia Lorenzo Barbeito, interventora do Concello de Muxía.3.º vogal: D.ª Virginia Fraga Díaz, secretaria do Concello de Teo. Cuarto. –Nomear aos membros da comisión avaliadora que se designan nas bases citadas e notificar a cada un deles. Quinto. –Notificar o presente acordo ao COSITAL A Coruña. Sexto. –Publicar, mediante anuncio no BOP da Coruña, o presente acordo aos efectos do disposto no artigo 27 do Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos funcionarios de habilitación de carácter nacional e remitir certificación do mesmo á Dirección Xeral de Administración Local>> Contra este acordo plenario que pon fin á vía administrativa, pode interpoñerse alternativamente recurso de reposición potestativo ante o Pleno deste Concello, no prazo dun mes a contar desde o día seguinte ao da publicación deste anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas; ou ben interpoñer directamente recurso contencioso-administrativo ante o Xulgado do Contencioso-Administrativo, no prazo de dous meses, a contar desde o día seguinte ao da súa publicación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Lousame, a 25 de xaneiro de 2017. A Alcaldía M.ª Teresa Villaverde Pais